《烛影摇红（月下牡丹）》
宋代·刘埙

院落黄昏，残霞收尽廉纤雨。天香富贵洛阳城，巧费春工作。自香平生吟苦。写不尽、此花风度。玉堂银烛，翠幄画阑，万红争妒。

那更深宵，寒光幻出清都府。嫦娥跨影下人间，来按红鸾舞。连夜杯行休驻。生怕化、彩云飞去。酒阑人静，月淡尘清，晓风轻露。

作者简介：刘埙（壎xūn 1240-1319）字起潜，号水云村。学者称水村先生。江西南丰人。南丰著名文人隐士刘镗之侄。宋末元初学者、诗人、评论家。